**УГТААЛЦАЙДАМ СУМЫН ИРГЭДИЙН ТӨЛӨӨЛӨГЧДИЙН ХУРЛЫН 2020 ОНЫ 1-Р УЛИРЛЫН ҮЙЛ АЖИЛЛАГААНЫ МЭДЭЭ МЭДЭЭЛЭЛ**

2020.03.24 Ар-асгат

Сумын Иргэдийн Төлөөлөгчдийн Хурлын Төлөөлөгчид Тэргүүлэгчид, хурлын ажлын алба нэгдүгээр улиралд төлөвлөгөөний дагуу дараах ажлуудыг хийлээ.

**НЭГДҮГЭЭР САРД:**

* ***Тэргүүлэгчдийн хуралдаан:***

Сумын Иргэдийн Төлөөлөгчдийн Хурлын Тэргүүлэгчдийн Хуралдаан 2 удаа хуралдаж, 78,55 хувийн ирцтэй, ИТХ-ын болон ИТХТ-ийн хуралдаанаар хэлэлцэх асуудлын төлөвлөгөө, үйл ажиллагааны төлөвлөгөө батлах тухай, ИТХ-ын дарга, ИТХТ-ийн нарийн бичгийн даргын цалинг шинэчлэн тогтоох тухай, Иргэдийг төрийн дээд шагналд болон бусад шагналд тодорхойлж уламжлах тухай, Байгаль хамгаалах арга хэмжээний зардлын төлөвлөгөөний төсөл хэлэлцэн батлах тухай, Сумын орлогч даргыг зөвшилцөх тухай, Тэргүүлэгчдийн ажлын албыг улсын бүртгэлд бүртгүүлэх, Ээлжит бус нэгдүгээр хуралдааны тов зарлаж хэлэлцэх асуудал батлах тухай зэрэг, хэлэлцэх асуудлын төлөвлөгөөний дагуу 4, тухайн цаг үеийн асуудлаар нэмэлтээр 6, нийт 10 асуудал хэлэлцэн 10 тогтоол батлан хэрэгжилтийг хяналтад авч ажиллаж байна.

***ИТХТэргүүлэгчдийн Ажлын албанаас:***

* Сумын Иргэдийн Төлөөлөгчдийн Хурлын Төлөөлөгчдийн болон тэргүүлэгчдийн 2020 онд хэлэлцэх асуудлын төлөвлөгөөний төсөл, Хурлын байгууллагын үйл ажиллагааны төлөвлөгөөний төслийг боловсруулан Тэргүүлэгчдийн хуралдаанаар хэлэлцэн батлуулав.
* ХАСХОМ хэрхэн зөв мэдүүлэх талаар хурлын төлөөлөгчдөд хүн тус бүрээр зөвлөн тусалж, мэдээ мэдээлэл хүргэн, хуулийн хугацаанд үнэн зөв мэдүүлж, тайлан мэдээг хэвлэн баталгаажуулж ажиллав.
* Сумын Иргэдийн Төлөөлөгчдийн Хурлын Тэргүүлэгчдийн ажлын албыг хуулийн этгээдийн улсын бүртгэлд бүртгүүлэх ажлыг зохион байгуулж 2020 оны 01 дүгээр сарын 29-ны өдөр гэрчилгээг гардан авав.
* Монгол Улсын Үндсэн хууль батлагдсан өдрийг тэмдэглэн өнгөрүүлэх талаар ЗДТГ-тай хамтран сумын иргэдийн дунд нөхөрсөг гар бөмбөгийн тэмцээн амжилттай зохион байгуулж, иргэдэд үндсэн хуулийн талаар гарын авлага тарааж ажиллав.
* 2020 оны 1 дүгээр сарын 27-ны өдөр Сумын “Нүдэн булгийн мөсний баяр”-ыг ЗДТГ-тай хамтран зохион байгуулж 2 төрлийн тэмцээн явуулж, нийт 80 иргэд оролцов.

**Амжиргаа дэмжих зөвлөлөөс:**

Зөвлөл нэг удаа хуралдаж, хуралдаанаар:

* Бүтэн өнчин 2 хүүхэд,
* Хөгжлийн бэрхшээлтэй 1 иргэнд,
* Ахмад настай 4 иргэнд тус тус асаргаа тогтоох асуудлыг хэлэлцэн шийдвэрлэж нөхцөл байдлын үнэлгээ хийж ажилласан.

**ХОЁРДУГААР САР:**

* ***Тэргүүлэгчдийн хуралдаан:***

Сумын Иргэдийн Төлөөлөгчдийн Хурлын Тэргүүлэгчдийн Хуралдаан 1 удаа хуралдаж, төлөвлөгөөний дагуу Улсын Их хурлын Сонгуулийн хэсэг байгуулах, хэсгийн нутаг дэвсгэрийн төв зарлах тухай , Сумын 2020 оны Урианы жилийн ажлын төлөвлөгөө батлах тухай, Соёлын төвийн үйл ажиллагааны мэдээ мэдээлэл, Эрүүл мэндийн төвийн үйл ажиллагааны мэдээ мэдээлэл, Шагналд уламжлах тухай, Алдарт эхийн одонгоор шагнуулахаар уламжлах тухай зэрэг нийт 6 асуудал хэлэлцэн 4 тогтоол батлан 2 асуудалд тэмдэглэлээр үүрэг өгөв.

* ***Төлөөлөгчдийн хуралдаан:***

Сумын Иргэдийн Төлөөлөгчдийн Хурлын Төлөөлөгчдийн ээлжит бус НЭГДҮГЭЭР хуралдаан 2020 оны 02 дугаар сарын 5-ны өдөр 60 хувийн ирцтэйгээр хуралдаж 5 асуудал, хэлэлцэн 5 тогтоол батлан гаргав.

***ИТХТэргүүлэгчдийн Ажлын албанаас:***

* Сумын Иргэдийн Төлөөлөгчдийн Хурлын Тэргүүлэгчдийн ажлын албыг хуулийн этгээдийн улсын бүртгэлд бүртгүүлж 2020 оны 01 дүгээр сарын 29-ны өдөр гэрчилгээг авсан бөгөөд албан ёсоор тамга тэмдэг захиалах ажлыг зохион байгуулав.
* Дэлхийн нийтэд тохиолдоод байгаа Ковид-19 буюу Коронавирусын эсрэг арга хэмжээнд орон нутгийн зүгээс өндөржүүлсэн бэлэн байдал ажиллаж, эргүүл постод 2 удаа гарч, хурал ажлын албаны зүгээс ард иргэдэд зөвлөмж хүргүүлж нэг удаагийн маск үнэгүй тараан, дэлгүүрүүдээр хяналт шалгалтыг тогтмол хийж ажиллав.

**Амжиргаа дэмжих зөвлөлөөс:**

Зөвлөл нэг удаа хуралдаж, хуралдаанаар:

* Ахмад настай 1 иргэний асаргааг сунгаж, нөхцөл байдлын үнэлгээ хийх
* Хүнсний эрхийн бичгээр үйлчилж буй дэлгүүрийн үйл ажиллагаанд хяналт тавих,
* Алдарт эхийн одонгоор шагнагдах эхчүүдийн материалтай танилцах зэрэг асуудлыг хэлэлцэн шийдвэрлэв.

**ГУРАВДУГААР САРД:**

Тэргүүлэгчдийн хуралдаан 2020 оны 03 дугаар сарын 30-ны өдөр хуралдахаар, дараах асуудлуудыг хэлэлцэхээр төлөвлөн ажиллаж байна.

Үүнд:

1. Статистик тоон мэдээ мэдээллийг талаарх мэдээлэл

2. ЕБС-ийн үйл ажиллагааны мэдээ

3. Сумын Гэмт хэргээс урьдчилан ажлыг зохиоцуулах зөвлөлийн 2020 оны үйл ажиллагааны төлөвлөгөө батлах тухай

4. 2019 оны Сумын Хөрөнгийн тооллогын дүн мэдээ

5. Ойн сан бүхий газраас бэлтгэх галын түлээний модны талбайн хэмжээг тогтоох

6. СӨБ-ын үйл ажиллагааны мэдээ мэдээлэл

7. Сумын ИТХ-ын Төлөөлөгчдийн ээлжит бус хоёрдугаар хуралдааны тов зарлаж хэлэлцэх асуудал батлах тухай.

* Дэлхийн нийтэд тохиолдоод байгаа Ковид-19 буюу Коронавирусын эсрэг арга хэмжээнд орон нутгийн зүгээс өндөржүүлсэн бэлэн байдал ажиллаж байгаа бөгөөд Улсын онцгой комиссоос гаргасан зөвлөмж, шийдвэрийг дагаж эргүүл постод 7 удаа гарч, хурал , ажлын албаны зүгээс ард иргэдэд зөвлөмж хүргүүлж нэг удаагийн маск үнэгүй тараан, дэлгүүрүүдээр хяналт шалгалтыг тогтмол хийж ажиллаж байна.
* Газрын төлбөрийн хэмжээг шинэчлэн батлуулах талаар дорвитой арга хэмжээ авч, иргэдэд сурталчлах, саналыг авах талаар Сумын Засаг даргад үүрэг чиглэл хүргүүлж ажиллав.
* Багийн Иргэдийн Нийтийн хурлын дарга нарын 1 дүгээр улиралд хийсэн ажлын тайланг дүгнэж, зөвлөн тусалж, үр дүнгийн урамшуулал олгож ажиллав.

**Амжиргаа дэмжих зөвлөлөөс:**

Зөвлөл нэг удаа хуралдаж, хуралдаанаар:

* Ахмад настай асаргаанд орох хусэлт гаргасан 2 иргэнд нөхцөл байдлын үнэлгээ хийх
* Хүнсний эрхийн бичиг авч буй иргэдэд зөвлөмж хүргүүлж ажиллав.

МЭДЭЭ БЭЛТГЭСЭН:

НАРИЙН БИЧГИЙН ДАРГА Б.ЖАВЗАНПАГМА

ХЯНАСАН:

ДАРГА Ж.ДАВААСҮРЭН